Møte Nasjonalt kvalitetsregister for ryggkirurgi, UNN-register, SKDE Servicemiljøet

**Formål**: Planlegge årsrapport 2016 og offentliggjøring av resultater 2016 fra NKR

**Tidspunkt for møtet**: 29. mai kl 12:30- 14

**Tilstede**: Tore Solberg (registerleder), Lise Balteskard, Lone Sigvaldsen, Mai Lisbet Berglund (alle UNN-register), Philip Skau, Lena Ringstad Olsen og Magnus Engeset (Servicemiljøet SKDE).

**Referenter**: Mai Lisbet Berglund og Magnus Engeset

**Generelt**

Dette referatet skal få fram hvilke punkter som partene er opptatt av at skal med i offentliggjøringen av registerets resultater for 2016 og hva som skal med i registrerts årsrapport for2016. Referatet har også med elementer fra årsrapport 2015 og offentliggjøring i 2015 som anbefales å videreføre og ikke å videreføre i årsrapport og offentliggjøring 2016.

**Årsrapporten** er et eget dokument som skrives primært for fagmiljøet, men den skal også skrives slik at blant annet Ekspertgruppen skal kunne forstå innholdet i den. Årsrapporten skal sendes til Helse Nord RHF med kopi til SKDE. Utgangspunktet for rapporten for 2016 bør være rapporten fra 2015.

**Offentliggjøringen** skal skrives som en popularisert versjon først og fremst for offentligheten. Innholdet må formuleres slik at offentligheten forstår det som står her. Offentliggjøringen skal stå som et selvstendig produkt og ikke bare å være et utdrag av årsrapporten.

8. juni er det møte i Interregional styringsgruppe om den formelle bestillingen for offentliggjøringen. Denne vil komme ut til registrene med en mal.

**Frist for innlevering av årsrapport og offentliggjøring er 1. oktober**. Anbefalingen er å starte med arbeidet så tidlig som mulig, ikke minst fordi det vil være behov for ressurser fra statistiker for å lage figurer og å framstille tall korrekt.

### Annet

Mal for årsrapporten finnes allerede, mens mal for offentliggjøring vil bli tilsendt.

Anbefaling fra Lise Balteskard til registerleder er å starte arbeidet så tidlig som mulig og å finne en arbeidsfordeling mellom registerleder og registersekretær.

Forkortelser bør skrive ut! Publikum for årsrapport og offentliggjøring er ikke kun fagmiljøet som forstår koding.

**Årsrapporten**

* Årsrapporten skal skrives for medisinere, men ikke nødvendigvis for en nevrokirurg. Rapporten er en rapport til RHFet, med kopi til SKDE.
* NKR har et veldig bra sammendrag i rapporten fra 2015, og det er en god presentasjon av historie
* I årsrapporten fra 2015 beskrives likeverdige helsetjenester. Registerleder oppfordres til å ha dette med i den neste årsrapporten også.
* Registerleder jobber blant annet med forbruksdata mellom regioner og ønsker å få dette med i neste års rapport, men venter på ferdige data for siste året fra NPR.
* Registerleder ble utfordret på ikke å ha en egen rapport for registeret inne i årsrapporten, slik det er i 2015. Registerleder ønsker å beholde denne strukturen for ryggkirurgi. Nakkekirurgi er en mindre sak enn ryggkirurgi og vil ikke ha en egen rapport inne i årsrapporten.
* Tilbakemelding til registeret er at det er mye informasjon over femårige tidstrender, og at informasjon fra året rapporten er for ikke er like klar. Tore og Lena tar en vurdering på hvor lange tidstrender som skal presenteres i rapporten. Vurderingen bør basere seg på å vise viktige endringer, men først og fremst å vise status for 2016.
* Statistiker Lena skal prøve å gjøre tilpasninger til årstrender og enkeltår. Hun skal komme med tilbakemelding når hun har sett på dette. Hennes forslag er å lage et kort tilbakeblikk, men at det blir færre tabeller med akkumulerte data.
* Tore og Lena blir utfordret til ikke å presentere veldig mye sammenliknende data da mye av det som står i rapporten fra 2015 har et mer forskningsbasert fokus enn som en rapport til Ekspertgruppa.
* Registeret har greie figurer om operasjonsmål med mere (Oswestry)
* Skriv inn figurforklaringer tettere på aktuelle figurer i rapporten for 2016 enn det er i rapporten for 2015. Eks. figurtekst til Figur 3.12 står på forutgående side.
* Lise foreslår å bruke figur 3.11 side 18 som mal med hensyn på hvordan tekst står plassert i forhold til tabell og hvordan tekst forklarer tabellen.
* Magnus oppfordrer til å sjekke nummerering av tabeller og figurer i årsrapport og offentliggjøring og referanser i tekst. I rapporten og offentliggjøring fra 2015 var det forskjellige feilreferanser på dette.
* Figur 3.4 – 3.7: anbefales å oppsummeres med fire setninger.
* Figur 3.10 i årsrapporten og figur 5 samlerapporten viser i stor grad det samme, men har antakeligvis forskjellige tidsomfang. Behold kun én av disse.
* Figur 3.16: Kan snus
* Figur 3.20: Kan snus

Husk å få med arbeidet med Dekningsgradprosjektet i årsrapporten. Mai Lisbet hjelper med utbrodering.

### Dekningsgrad

* Registeret har vært med i dekningsgradsprosjekt i 2016 og Mai Lisbet er ganske sikker på en økning i dekningsgrad på individnivå for 2016. En utfordring er at Sykehuset Østfold i liten grad registrerer inn til NKR.
* Registeret har 100 % dekningsgrad på institusjonsnivå.
* NKR har vært i kontakt med analytiker om mulighet for frafallsanalyse.

### Kvalitetsindikatorer

Spørsmål om «liggetid» er en god indikator å vise fram. Tore: Egentlig en god indikator, men vil bli mye diskusjon av bruk av denne.

Registeret har per i dag per i dag følgende kvalitetsindikatorer:

* For rygg:
* For nakke: ingen

Utfordring med indikatorer er at det ikke er akseptert nasjonalt og at de derfor ikke har en god verdi i registeret.

Kvalitetsindikatortabeller kan puttes inn i kapittel 6.

## Offentliggjøringen

* Fjern figur 1 – 4 og erstatt med én kort setning per figur
* Få figur 7 fram tidligere
* Forklar figur 8 bedre.
* Få fram helt i begynnelsen av «Resultater» viktige resultater.
* Få fram funn fra figur 9 tidlig i rapporten.
* Få fram at man ikke skal operere de som ikke har behov for det!
* Noen figurer må snus i forhold til budskapet: Best resultat skal stå øverst!